Nariadenie Komisie (ES) č. 1495/2002
z 21. augusta 2002,
ktoré dopĺňa prílohu k nariadeniu (ES) č. 2400/96 o zápise niektorých označení do Registra chránených označení pôvodu a chránených zemepisných označení ustanovenom nariadením Rady (EHS) č. 2081/92 o ochrane zemepisného označenia a označenia pôvodu pre poľnohospodárske výrobky a potraviny (Piment ďEspelette alebo Piment ďEspelette - Ezpeletako Biperra, Oberpfälzer Karpfen, Carne da Charneca a Carne Cachena da Peneda)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 2081/92 zo 14. júla 1992 o ochrane zemepisného označenia a označenia pôvodu pre poľnohospodárske výrobky a potraviny [1], naposledy zmenené a doplnené nariadením Komisie (ES) č. 2796/2000 [2], a najmä na jeho článok 6 (3) a (4),
keďže:
(1) V súlade s článkom 5 nariadenia (EHS) č. 2081/92 Portugalsko zaslalo Komisii dve žiadosti o registráciu označení "Carne da Charneca" a "Carne Cachena da Peneda" ako označenia pôvodu, Francúzsko zaslalo Komisii žiadosť o registráciu označenia "Piment ďEspelette" alebo "Piment ďEspelette - Ezpeletako Biperra" ako označenia pôvodu a Nemecko zaslalo Komisii žiadosť o registráciu označenia "Oberpfälzer Karpfen" ako zemepisného označenia.
(2) V súlade s článkom 6 (1) uvedeného nariadenia sa preukázalo, že žiadosti spĺňajú všetky kritériá ustanovené v uvedenom nariadení, a najmä obsahujú všetky informácie požadované v súlade s článkom 4 uvedeného nariadenia.
(3) Komisia nedostala žiadne vyhlásenia o námietkach podľa článku 7 uvedeného nariadenia vo vzťahu k označeniam uvedeným v prílohe k tomuto nariadeniu po ich uverejnení v Úradnom vestníku Európskych spoločenstiev [3].
(4) Označenia by preto mali byť zapísané do Registra chránených označení pôvodu a chránených zemepisných označení a tak chránené v rámci celého spoločenstva ako chránené označenia pôvodu alebo chránené zemepisné označenia.
(5) Príloha k tomuto nariadeniu dopĺňa prílohu k nariadeniu Komisie (ES) č. 2400/96 [4], naposledy zmenenú a doplnenú nariadením (ES) č. 1241/2002 [5],
PRIJALA TOTO NARIADENIE:
Článok 1
Označenia v prílohe k tomuto nariadeniu sa dopĺňajú do prílohy k nariadeniu (ES) č. 2400/96 a zapíšu sa ako chránené označenia pôvodu (CHOP) alebo chránené zemepisné označenia (CHZO) do Registra chránených označení pôvodu a chránených zemepisných označení, ustanoveného v článku 6 (3) nariadenia (EHS) č. 2081/92.
Článok 2
Toto nariadenie nadobúda účinnosť dvadsiaty deň odo dňa jeho uverejnenia v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 21. augusta 2002